ฮั่งเส็งปิดดิ่งลง 418.73 จุด ตามตลาดหุ้นจีน-วิตกหนี้กรีซ
ฮั่งเส็งปิดดิ่งลง 418.73 จุด ตามตลาดหุ้นจีน-วิตกหนี้กรีซ
15 มิ.ย. 2558

ดัชนีฮั่งเส็งตลาดหุ้นฮ่องกงปิดปรับตัวลดลงในวันนี้ โดยดัชนีฮั่งเส็งร่วงลง 418.73 จุด หรือ 1.53% ปิดวันนี้ที่ 26,861.81 จุดโดยได้รับปัจจัยถ่วงจากการร่วงลงของตลาดหุ้นจีน เนื่องจากนักลงทุนวิตกว่าการเปิดขายหุ้นไอพีโอล็อตใหม่อาจดึงเม็ดเงินออกจากหุ้นกลุ่มเดิมในตลาด
นอกจากนี้ ตลาดยังวิตกกังวลเกี่ยวกับวิกฤตหนี้กรีซ หลังจากที่การเจรจาระหว่างกรีซและเจ้าหนี้เมื่อวันอาทิตย์ที่ผ่านมาไม่ประสบความสำเร็จ โดยคณะกรรมาธิการยุโรปชี้ว่ายังมีความคิดเห็นที่แตกต่างกันในประเด็นที่กรีซและเจ้าหนี้ต้องการ
ทั้งนี้ ในวันที่ 30 มิ.ย.นี้ เงินช่วยเหลือก้อนปัจจุบันของกรีซจะหมดอายุลง และในวันเดียวกัน รัฐบาลกรีซจะต้องชำระเงินกู้ราว 1.5 พันล้านยูโร (1.69 พันล้านดอลลาร์) คืนให้กับกองทุนการเงินระหว่างประเทศ (IMF)
               